Jornada de treball d´AES a propòsit de les inversions de l´IVACE 2019 al polígon Alcodar
26 setembre 2019

## Jornada de treball d´AES a propòsit de les inversions de l´IVACE 2019 al polígon Alcodar26 setembre 2019Última actualització: 14 juliol 2025

![](../gestion/img/JordiEstevan_0052.jpg)  
  

El **Vicealcalde i regidor d'Urbanisme, Josep Alandete, el regidor de Polítiques Econòmiques, Comerç, Indústria i Innovació, Ferran Martínez**, i el **regidor de Contractació, Seguretat Ciutadana, Trànsit i Mobilitat, Nacho Arnau**, han participat aquest matí en una reunió de treball convocada per L’Associació d’Empresaris de la Safor-Aesafor (polígon Alcodar), al Mercat d’Abastiments. A la trobada, s’hi ha abordat l’estat d’execució de les inversions de 2019 de l’Institut Valencià de la Competitivitat Empresarial (IVACE), depenent de la Conselleria d’Economia, i de l’Ajuntament per a la millora, modernització i dotació d’infraestructures i serveis en el polígon Alcodar, per més de 200.000 € (IVACE 60 %: 119.995,61 € ? Ajuntament 40 %: 79.997,09 € + excés).

        Així, els projectes a executar són la dotació de nou aparcament i millora viària, paisatgística i de serveis al polígon Alcodar; la millora de zones verdes i recorreguts bisosaludables, així com la redacció d’estudi, programa, plataforma de gestió i actuacions per a la reducció del risc d’incendi en l’àrea industrial.

En la seua intervenció, Arnau ha explicat que un cop estiga en marxa el nou pàrquing per a camions, turisme i motos, _“s'estudiarà la prohibició d'estacionament de vehicles pesants a l'avinguda Alcodar per tal de millorar la seguretat al carril bici i augmentar la visibilitat de les empreses situades en aquesta via”_. El regidor, va ratificar el compromís del departament de Contractació a l'hora d'agilitzar el procés de licitació i adjudicació del pàrquing.

Per la seua banda, Martínez ha explicat el Pla d’Acció Polígons Industrials 4.0, _“fent esment en la coordinació amb la Conselleria d'Economia Sostenible per tal de gestionar les ajudes i aprofundir en l'autosuficiència energètica i tots els aspectes que ens situen com una zona industrial estratègica",_ que aspira a obtindre la màxima catalogació com a àrea industrial avançada.

        Ha conclòs la jornada de treball el vicealcalde, qui ha recordat que _“hem de tindre sempre present planificar a mitjà termini per aconseguir un equilibri de la nostra economia i el sector industrial. És decisiu per aconseguir eixa milloria del benestar social. Des d'aquest Govern hem treballat i seguirem treballant per implementar les accions conduents a eixe objectiu de la mà de les associacions empresarials, amb una visió comarcal i sempre buscant el bé comú"_.

[Documentos adjuntos](../gestion/documentos/2019-09-24_PoligonAlcodar.pdf)